Väikesaartele Abrukale ja Vilsandile pääseb praegustes jääoludes ainult amfiibsõidukitega "Argo".    Abrukale on sel talvel tehtud amfiibiga paarkümmend reisi, vahendas "Aktuaalne kaamera".    Kuigi Kaarma vald muretses "Argo" juba mitmed aastad tagasi, pidi masin vähemalt viimasel kahel aastal kuuris seisma, kuna saarele pääses aastaringselt laevaga.    Sama uppumatu amfiib, mis  võib sõita nii jääl kui ka vees on olemas Kihelkonna vallal Vilsandiga ühenduse pidamiseks, on samuti tänavu kasutusel.    Jääteid maanteeameti hinnangul tänavu enam avada ei õnnestu, praegu saab mööda jääteed autoga sõita ainult Haapsalust Noarootsi.    Rahvusringhääling